
Kenji Tocighi se trezi dintr-un somn greu ca dintr-un leșin, vrând să ridice mâna să dea perdeaua ferestrei la o parte, semiîntunericul îl copleși însă topindu-i mișcările ca o femeie flămândă aplecându-se asupra lui acoperindu-l cu voluptate. Noua secretară pe care abia o angajase, cu fustița ei de liceancă și ciorăpeii până la genunchi, cu ochișorii ei negri ascuțiți să tai hârtia cu privirea lor, știa atât de bine meserie... făcea minuni la spa, cu o singură atingere îi răsturna toate simțurile... Acum că scăpase de clanul Edo putea să se concentreze pe noile investiții ale imperiului său financiar. Toată Osaka va fi împânzită de spa-uri și saloane de masaj, hoteluri de lux si cazinouri. Un scorpion îi coborî silențios sclipind din imaginea lui fluidă pe nara dreaptă și Kenji observându-l din coada ochiului, mișcă din nas din instinct, lăsând scorpionul să-i coboare pe obraz, apoi închizând ochii își lăsă mintea să cadă din nou din somnul catifelat de care abia se desprinse, gândind că scorpionul este oricum o rămășiță din aceste vise zbuciumate și umede încă năclăindu-i mintea. Dar scorpionul ajungând la nivelul bărbiei ridică zbârnâind coada amenințător zăbovind o clipă, urcându-se pe o pietricică ajungând cu spinul în dreptul pleoapei drepte gata de atac. Kenji dădu să ridice mâna și să alunge această iluzie, vrând să se întoarcă pe o parte se simți încă încremenit în plăcere. Brusc o amintire îi încleștă dinții - întâlnirea de ieri între clanuri întrunite imediat după moartea lui Takumi Edo. În sala de marmură cu un rastel de săbii pe un perete de culoarea pietrei de râu și o singură masă watsabi dintr-o placă masivă de lemn prinsă într-un dinte de stâncă se adunaseră toate yakuza cotcădăcind ca niște păsări de curte speriate că de ce-l omorâse pe Takumi, că de ce-l ridicase la nivelul stâlpului de iluminat. Să-l vadă tot cartierul cu o sabie în burtă. De aia... De ce, de ce, se săturase de acest borfaș care-i bătea gărzile de la hotelul Odaba unde mânca fără să plătească, dormea, îi folosea fetele și se comporta ca și cum ar fi fost stăpânul. 

-Clanul Edo are rădăcini adânci în Osaka, zise Tirasa Konda, cel mai bătrân dintre yakuza, după ce se asigură precaut că toată lumea e în cameră și nu este unul mai în vârstâ decât el, cu o voce grea și aspră ștergând fețele celor de la masă aprobându-l grav. Și astăzi clanul Edo furnizează guvernului cei mai pregătiți și cruzi asasini. Iar familia Edo întotdeauna a stăpânit hotelul Odaba. ”Pe mine unul m-a ajutat mult”, vru să spună Tirasa oprindu-și cuvintele pe buze ștergându-și cu o batistă o dungă de salivă.

-Asta a fost de mult, până când bătrânul Shintai l-a pierdut la cărți, zise Kenji sigur pe el cu un zâmbet strălucitor aruncat din colțul gurii.

Tirasa întoarse profilul ascuțit de acvilă brusc spre Kenji ca și cum ar fi scos o sabie, dar se liniști gândind „la cărți măsluite.”

-Tirasa are totuși dreptate, îndrăzni cineva,  elitele trupelor IJA sunt antrenate de membri ai familiei Edo. Ofițerii de contraspionaj Umbra sunt aleși după un protocol Edo. 

-Legende de adormit copii, se strâmbă Kenji aprinzându-și un trabuc admirându-și costumul elegant în oglinda din tavan.

Clanul Edo s-a dus. 

-Nu chiar, mai este Emshi Dewa. 

-Ei asta-i bună, Emshi este un adolescent...oricum am impresia că este în închisoare, „o să mă ocup și de el”, gândi Kenji dând brusc cu pumnul în masă. Acum să ne veselim... Edo este istorie. Familia Edo nu mai are nici un ban, nu au soldați, eu am o mie și pot să strâng o brigadă. Se deschide o nouă eră, zise Kenji trăgând dintr-un trabuc cu o etichetă strălucitoare ca o bijuterie, lăsând relaxat  pe spate o perdea de fum parcă înconjurându-l și pe deasupra și pe dedesupt, ca și când mintea lui Kenji s-ar fi lăsat risipită în plăcerea aromei. 

- Clanul Edo nu a avut niciodată nevoie de soldați, ei își rezolvă singuri problemele, hârâi Tirasa scoțându-și ochelarii de soare lăsând să i se vadă ochii albi care clipiră ca niște solzi de pește. Familia Edo își păstrează de veacuri artele marțiale ca pe o comoară. 

-Ajunge, strigă Kenji lovind în masă cu pumnul. Eu sunt răspunzător acum. Voi să spună „eu sunt oyabun acum... dar fără să știe de ce, mintea îi alunecă într-o parte și alese cuvântul „răspunzător.” Un bodigard se ridicase și închise fereastra pentru că de afară izbi cadența supărătoare a unui picamăr săpând cu dalta în asfaltul drumului dând la o parte straturile de bitum, scrijelind dificil în stâncă drumul acoperind de fapt dintele unui munte. Când se dusese la spa, limuzina trecu chiar pe lângă punctul de lucru împrejmuit cu bariere de plastic și bannere cu semne de zonă de lucru și i se păru că un muncitor cu un cercel în ureche tocmai duce la gură o sticlă de sake și chiar se miră cum de bea muncitorul acela alcool în căldura toridă. Când să dea colțul limuzina, i se păru că-l vede pe muncitorul ăla zâmbindu-i obraznic aproape salutându-l de parcă-l știa. Chiar se gândi c-ar trebui să dea un telefon la prefectură... ce lucrări se fac în mijlocul drumului când în zonă casele nu au nici conducte de gaz pe mijlocul drumului, nici conducte de apă? Un alt flash al subconștientului toropit de plăceri îi arătă fața acoperită a unui ninja apărut în tavan coborând cu grijă un fir de ață eliberând dintr-un recipient de bambus o singură picătură care începu să alunece ritmic și silențios direct spre buzele lui Kenji. Stresat dădu să ridice din mână să alunge această imagine care ar fi putut fi reală sau mai degrabă era un efect natural al inconștientului. Mai mult ca sigur văzuse când fusese copil un documentar despre ninja exact cu această scenă, dar acum reamintindu-și acea secvență, frica îi înlocui în imaginea feței acelui războinic ochii și privirea lui Emshi Dewa despre care aflase că evadase din închisoare. De asta avea casa și grădina împânzită de oameni. Komo Aray Aisoon omul său de încredere, thailandezul era chiar acum în bucătărie, îl auzea clar cum se interesează de cafeaua șefului care trebuie să se trezească. Zâmbi știind că omul său de încredere este atent la toate detaliile. Deodată simți o împunsătură ascuțită de insectă, dând capul într-o parte încercă să-și lovească obrazul care începu să tremure ca de la sine. Deschizând ochii vibrațiile se adânciră făcându-i la rându-i bărbia să tremure și mai puternic izbind cu osul asfaltul. Vibrațiile îi coborâră pe șira spinării în rect, iar privirea abia începu să pipăie în jurul ei derutată când lumina a două faruri îl izbi de foarte aproape violent ca o sabie aruncându-i un val de praf direct în ochiul stâng din care începu să curgă gâlgâind o șuviță de sânge vânătă ca o salamandră. 

-Ce căcat, ce dracu...bâigui Kenji încercând să ducă mâna la față încă sub șoc... În lumina alburie a zorilor sărate alunecând dinspre ocean ca niște straturi de ceață laminate sub presiunea tăriilor, strada din fața vilei somptuoase aproape că-și pierdu echilibru. Scuturând din cap Kenji îl făcu pe scorpion să alunece din cuibul din păr și acum din coada ridicată zbârnâi de două ori avertizând. Observându-i nodurile verzui de pe coadă și perii din jurul ghimpelui, Kenji tremurând din bărbie, începu să strige reglându-și privirea blocată înțepenită într-un singur unghi și abia atunci realiză – era cimentat până la bărbie în plină stradă chiar în fața casei. De la nivelul reclamelor de deasupra străzii capul său

